Priekšlikums Padomes lēmums par Eiropas Savienības nostāju Enerģētikas kopienas Ministru padomē (2010. gada 24. septembrī Skopjē) /* COM/2010/0363 galīgā redakcija - NLE 2010/0202 */





[pic] | EIROPAS KOMISIJA | Briselē, 6.7.2010 COM(2010)363 galīgā redakcija 2010/0202 (NLE) Priekšlikums PADOMES LĒMUMS par Eiropas Savienības nostāju Enerģētikas kopienas Ministru padomē (2010. gada 24. septembrī Skopjē) PASKAIDROJUMA RAKSTS Enerģētikas kopienas Ministru padomes sanāksme notiks 2010. gada 24. septembrī Skopjē (Skopje) (Bijusī Dienvidslāvijas Maķedonijas Republika). Lai Eiropas Savienība varētu piedalīties attiecīgo lēmumu pieņemšanā, ir jāpieņem Eiropas Savienības nostāja atbilstīgi Līguma par Eiropas Savienības darbību 218. panta 9. punktam un saskaņā ar Padomes 2006. gada 29. maija Lēmumu 2006/500/EK, lai Eiropas Kopiena noslēgtu Enerģētikas kopienas līgumu. Padomes lēmuma priekšlikums aptver visus darba kārtībā iekļautos jautājumus, par kuriem paredzēts pieņemt Ministru padomes lēmumu, kā norādīts turpmāk. Pārējie darba kārtībā iekļautie jautājumi turpmāk minēti informācijai. JAUTāJUMI LēMUMA PIEņEMšANAI Komisija paudīs Eiropas Savienības nostāju, kas noteikta ierosinātā lēmuma pielikumā, par šādiem jautājumiem, par kuriem jāpieņem lēmums. Budžeta jautājumi Komisija apstiprina direktora finanšu atskaiti par 2009. gadu, pamatojoties uz 2009. gada 31. decembra revīzijas ziņojumu, Budžeta komitejas 2009. gada revīzijas ziņojumu un direktora ziņojumu par budžeta izpildi. Turklāt Komisija apstiprina grozījumu Enerģētikas Kopienas līguma (“Iemaksas budžetā”) 4. pielikumā pēc Moldovas Republikas pievienošanās Enerģētikas kopienai 2010. gada 1. maijā. Ierosinātais grozījums attiecas uz Moldovas iemaksu 2011. gadā, kura veido 0,10 % no visa Enerģētikas kopienas budžeta (3 380 000 euro). Moldovas iemaksa ir 3380 euro, kas ir tāda pati, kā Albānijas, Bijušās Dienvidslāvijas Maķedonijas Republikas, Melnkalnes un ANO pagaidu administrācijas Kosovā (UNMIK) iemaksa. Lai novērstu budžeta pārpalikuma rašanos, summa 0,10 % apmērā ir atskaitīta no Eiropas Savienības iemaksas 2011. gadā, kas tagad ir 98 % (nevis 98,10 % par 2010. gadu). Pārējo līgumslēdzēju pušu iemaksas ir tādas pašas kā 2010. gadā. Atjaunojamie enerģijas avoti 2009. gada jūnijā Ministru padome izveidoja darba grupu, kuras uzdevums ir izvērtēt Eiropas Parlamenta un Padomes 2009. gada 23. aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk tekstā – “Direktīva 2009/28/EK”) ietekmi uz enerģijas no atjaunojamiem avotiem izmantošanas popularizēšanu Enerģētikas kopienas līgumslēdzēju pušu un līgumslēdzēju pušu – kandidātu valstīs, kā arī izpētīt un piedāvāt iespējas turpmākai iespējamajai Enerģētikas kopienas pielāgošanai. Sekretariāts 2009. gadā uzdeva veikt pētījumu par jaunās ES atjaunojamo energoresursu direktīvas ieviešanu Enerģētikas kopienā, lai cita starpā arī aprēķinātu obligāto atjaunojamo energoresursu mērķi katrai valstij, pamatojoties uz ES direktīvas metodoloģiju. Metodoloģijas, kuru izmanto, lai aprēķinātu atjaunojamo enerģijas avotu mērķus 2020. gadam, pamatā ir līgumslēdzēju pušu kā ES dalībvalstu vienlīdzīgu centienu princips, t. i., pamatlikmes palielinājums par 5,5 %, pieskaitot mainīgo daļu, pamatojoties uz IKP uz vienu iedzīvotāju. Veicot savus uzdevumus, atjaunojamo enerģijas avotu darba grupa konstatēja, ka vislielākās neskaidrības pētījumā ir saistītas ar datiem par biomasas patēriņu un pieejamību, kas ietekmēja ne tikai atjaunojamo enerģijas avotu daļas aprēķinu 2005. bāzes gadā, bet arī pieejamā potenciāla aprēķinus, lai izpildītu 2020. gadam noteiktos mērķus. Enerģētikas kopienas Sekretariāts tāpēc apņēmās uzdot veikt papildu pētījumu, lai pārskatītu datus par biomasu attiecībā uz visām līgumslēdzējām pusēm (tostarp Moldovu). Kamēr nav nosacījumu, lai turpinātu pētīt Direktīvas 2009/28 īstenošanu nākotnē, tiek uzskatīts par piemērotu sagatavot ieteikumu līgumslēdzējām pusēm, aicinot tās pastiprināt centienus popularizēt atjaunojamos enerģijas avotus, ievērojot tos direktīvas noteikumus, kas neattiecas tieši uz valstīm saistošu mērķu noteikšanu. Komisija apstiprinās Ministru padomes ieteikuma par atjaunojamo enerģijas avotu izmantošanas popularizēšanu teksta pieņemšanu, kā tiks nolemts Pastāvīgās augsta līmeņa darba grupas sanāksmē 2010. gada 29. jūnijā. Komisija apstiprina darba grupas mandāta pagarināšanu uz vēl vienu gadu. Elektrības un gāzes iekšējais tirgus – “Trešā pakete ” Enerģētikas kopienas līgumā ir noteikts, ka “enerģētikas acquis communautaire ” ir: i) Eiropas Parlamenta un Padomes 2003. gada 26. jūnija Direktīva 2003/54/EK par kopīgiem noteikumiem attiecībā uz elektroenerģijas iekšējo tirgu, ii) Eiropas Parlamenta un Padomes 2003. gada 26. jūnija Direktīva 2003/55/EK par kopīgiem noteikumiem attiecībā uz dabasgāzes iekšējo tirgu un iii) Eiropas Parlamenta un Padomes 2003. gada 26. jūnija Regula 1228/2003/EK par nosacījumiem attiecībā uz pieeju tīklam elektroenerģijas pārrobežu tirdzniecībā. Ar 2007. gada 18. decembra lēmumu Nr. 2007/06/MC-EnC šis acquis tika papildināts ar Regulu (EK) Nr. 1775/2005 par dabasgāzes pārvades tīklu piekļuves nosacījumiem. Iepriekš minētie Eiropas Savienības tiesību akti ir grozīti un pārstrādāti, un attiecīgi tiks atcelti un aizstāti 2011. gada 3. martā ar šādiem tiesību aktiem: Eiropas Parlamenta un Padomes 2009. gada 13. jūlija Direktīvu 2009/72/EK par kopīgiem noteikumiem attiecībā uz elektroenerģijas iekšējo tirgu, Eiropas Parlamenta un Padomes 2009. gada 13. jūlija Direktīvu 2009/73/EK par kopīgiem noteikumiem attiecībā uz dabasgāzes iekšējo tirgu, Eiropas Parlamenta un Padomes 2009. gada 13. jūlija Regulu (EK) Nr. 714/2009 par nosacījumiem attiecībā uz piekļuvi tīklam elektroenerģijas pārrobežu tirdzniecībā un Eiropas Parlamenta un Padomes 2009. gada 13. jūlija Regulu (EK) Nr. 715/2009 par nosacījumiem attiecībā uz piekļuvi dabasgāzes pārvades tīkliem. Šīs tā dēvētās “trešās paketes” pamatā ir ES dalībvalstu pieredze par ieviešanu un tā atspoguļo pārstrādāto noteikumu precizēšanu. Komisija ir uzsākusi agrīno darbu, lai savlaicīgi ieviestu dalībvalstīs šīs direktīvas un regulas, kuras jau ir atsauces punkts attiecībā uz elektrības un gāzes iekšējo tirgu Eiropā. Tādēļ ir ieteicams, lai Enerģētikas kopiena sāktu ieviest savu “enerģētikas acquis ” tādā veidā, kas atspoguļo jaunākos sasniegumus Eiropas Savienības tiesību jomā, ņemot vērā Ministru padomes izdoto oficiālo ieteikumu. Turpmākajā lēmumā par trešās paketes ieviešanu ir jāņem vērā vajadzīgie pielāgojumi Enerģētikas kopienas institucionālajam satvaram un katras līgumslēdzējas puses situācijas īpatnības, kā paredz Enerģētikas kopienas līguma 24. pants. Komisija apstiprinās Ministru padomes ieteikumu par “enerģētikas acquis communautaire ” grozījumu īstenošanu, kā tiks nolemts Pastāvīgās augsta līmeņa darba grupas sanāksmē 2010. gada 29. jūnijā. CITI JAUTāJUMI Punkti, pat kuriem nenotiek debates Komisija apstiprina Pastāvīgās augsta līmeņa darba grupas divās iepriekšējās sanāksmēs gūtos secinājumus un ņem vērā šādus ziņojumus: – ziņojumu par Enerģētikas kopienas darba programmas īstenošanu; – revīzijas ziņojumu par situāciju 2009. gada 31. decembrī; – Budžeta komitejas ziņojumu par 2009. gada revīziju; – direktora ziņojumu par budžeta izpildi; – ziņojumu par neizskatītām strīdu izšķiršanas lietām; – sākotnējo ziņojumu par 2009. gada budžeta izpildi. Līguma īstenošana Komisija ņem vērā Sekretariāta sagatavoto ziņojumu. Komisija ņem vērā lēno īstenošanas virzību kopš pēdējā ziņojuma un jo īpaši atšķirību starp politiskiem paziņojumiem un reālo īstenošanu, kas ir nopietns šķērslis ieguldījumiem. Tā iedrošinās Sekretariātu atbilstīgi pēdējās Ministru padomes sanāksmes laikā Zagrebā 2009. gada 18. decembrī pieņemtajiem secinājumiem aktīvāk risināt visus neatbilstības gadījumus un jo īpaši risināt šādus jautājumus atbilstīgi pēc paša Sekretariāta iniciatīvas ierosinātajai kārtībai. Vajadzētu nodrošināt vienlīdzīgu attieksmi, piemēram, vienlaikus izskatot dažādu līgumslēdzēju pušu izdarītus līdzīgus pārkāpumus. Komisijai turpinās atbalstīt Sekretariāta centienus rast risinājumus, par kuriem ir panākta vienošanās. Piegādes drošība Komisija ņem vērā situāciju attiecībā uz Līguma īstenošanu saistībā ar piegādes drošību un ziņojumu par notiekošajām sarunām attiecībā uz tās priekšlikumu Eiropas Parlamenta un Padomes Regulai par gāzes piegādes drošības aizsardzības pasākumiem un Direktīvas 2004/67/EK atcelšanu. Jautājumi saistībā ar naftu Komisija atzinīgi vērtē pētījuma par ārkārtas naftas rezervēm Enerģētikas kopienā uzsākšanu, kuram jābūt pabeigtam līdz 2011. gada martam. Šajā ziņojumā tiks novērtēts pašreizējais stāvoklis līgumslēdzējās valstīs un novērotājvalstīs, kā arī to vajadzības, un tiks sagatavots plāns Enerģētikas kopienai, kurā jo īpaši iekļaus saskaņotu laika grafiku, lai ieviestu 2009. gada 14. septembra Direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves. Ieguldījumi infrastruktūrā Komisija ņem vērā pasākumus, kas ir veikti, lai veicinātu tādus infrastruktūras projektus, kurus uzskata par reģiona prioritāti, kā tos ir apkopojis un pilnveidojis Sekretariāts un apstiprinājusi Pastāvīgā augsta līmeņa darba grupa 2010. gada 17. marta un 29. jūnija sanāksmes laikā. Tāpat arī tā ņem vērā ziņojumu, kuru savā 2010. gada 10. marta sanāksmē ir pieņēmusi Enerģētikas kopienas regulatīvā padome par regulatoru sadarbību attiecībā uz pārrobežu investīciju projektiem, regulatīvajiem instrumentiem jaunu investīciju veicināšanai, kā arī esošo mehānismu un ieteikumu novērtēšanu. Saprašanās memorands par sociālajiem jautājumiem Komisija ņems vērā virzību, kas ir panākta attiecībā uz Saprašanās memoranda par sociālajiem jautājumiem īstenošanu, un jo īpaši 10.–11. jūnijā Skopjē notikušā trešā sociālā foruma secinājumus. Enerģētikas kopienas Ministru padomes sanāksme notiks 2010. gada 24. septembrī Skopjē (Bijusī Dienvidslāvijas Maķedonijas Republika). Lai Eiropas Savienība varētu piedalīties attiecīgo lēmumu pieņemšanā, ir jāpieņem Eiropas Savienības nostāja atbilstīgi Līguma 218. pantam un saskaņā ar Padomes 2006. gada 29. maija Lēmumu Nr. 2006/500/EK, lai Eiropas Kopiena noslēgtu Enerģētikas kopienas līgumu. Padomes lēmuma priekšlikums aptver visus darba kārtībā iekļautos jautājumus, par kuriem paredzēts pieņemt Ministru padomes lēmumu, kā norādīts turpmāk. Pārējie darba kārtībā iekļautie jautājumi turpmāk minēti informācijai. 2010/0202 (NLE) Priekšlikums PADOMES LĒMUMS par Eiropas Savienības nostāju Enerģētikas kopienas Ministru padomē (2010. gada 24. septembrī Skopjē) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 218. panta 9. punktu, ņemot vērā Padomes 2006. gada 29. maija Lēmumu Nr. 2006/500/EK, lai Eiropas Kopiena noslēgtu Enerģētikas kopienas līgumu,[1] un jo īpaši tā 4. un 5. pantu, ņemot vērā Komisijas ieteikumu, IR PIEŅĒMUSI ŠO LĒMUMU. Vienīgais pants Ņemot vērā to, ka 2010. gada 24. septembrī Skopjē notiks Enerģētikas kopienas Ministru padomes sanāksme, šā lēmuma pielikumā ir izklāstīta Eiropas Savienības nostāja jautājumos, uz kuriem attiecas Līguma 218. panta 9. punkts. Briselē, Padomes vārdā - Komisijas loceklis Guenther OETTINGER PIELIKUMS Eiropas Savienības nostāja - Eiropas Savienība apstiprina Enerģētikas kopienas Sekretariāta direktora finanšu atskaiti par 2009. gadu. - Eiropas Savienība apstiprina Ministru padomes lēmumu, ar kuru groza Enerģētikas kopienas Līguma 4. pielikumu (“Iemaksas budžetā”), ņemot vērā Moldovas Republikas pievienošanos. - Eiropas Savienība apstiprina atjaunojamo enerģijas avotu darba grupas mandāta pagarināšanu uz vēl vienu gadu. - Eiropas Savienība apstiprina Ministru padomes ieteikumu par tādas enerģijas izmantošanas popularizēšanu, kas iegūta no atjaunojamiem avotiem. - Eiropas Savienība apstiprina Ministru padomes ieteikumu par grozījumu īstenošanu “enerģētikas acquis communautaire”. [1] OV L 198, 15. lpp.